Mod Pendeta

Mod Pendeta tidak sempurna

Jiraiya tidak berupaya untuk menghasilkan kesan Mod Pendeta yang sempurna kerana dia tidak dapat menyeimbangkan tenaga semulajadi dengan tenaga fizikal dan tenaga spiritual di dalam tubuhnya. Ini mengakibatkan Jiraiya berada dalam bentuk Mod Pendeta tidak sempurna. Jadi, apabila Jiraiya menggunakan Mod Pendeta, dia akan menyeru dua ekor Pendeta Kodok iaitu Fukasaku dan Shima untuk membantu dirinya menggunakan Mod Pendeta. Kedua-dua Fukasaku dan Shima akan bercantum di bahu Jiraiya menggunakan Teknik Percantuman untuk mengumpulkan tenaga semulajadi ketika dalam keadaan statik ketika Jiraiya bertarung.
Oleh kerana Jiraiya menggunakan Mod Pendeta dalam keadaan tidak sempurna (dan kesan Teknik Percantuman bersama Fukasaku dan Shima), mengakibatkan berlaku beberapa perubahan fizikal kepadanya. Perubahan yang ketara adalah tumbuhnya janggut berwarna putih, hidung yang besar, mata seperti kodok dan kemunculan bintil-bintil seperti di badan kodok. Perubahan ketara yang lain adalah di bahagian jari-jemarinya di mana ia berubah kepada bentuk jari-jari yang terdapat pada seekor kodok dan garisan seni di mukanya akan menjadi tebal dan hampir memenuhi bahagian tepi mukanya. Oleh kerana terjadinya perubahan ini, Jiraiya tidak gemar menggunakan Mod Pendeta kerana ianya akan mengakibat wanita tidak tertarik kepadanya.

Mod Pendeta sempurna

Tidak seperti Jiraiya, Naruto dan menggunakan Mod Pendeta secara berkesan dan mampu menyeimbangkan tenaga semulajadi dengan tenaga fizikal dan tenaga spiritual miliknya. Ini membolehkan Naruto menggunakan Mod Pendeta dalam keadaan sempurna, yang mana Naruto dapat mengekalkan bentuk fizikal asalnya (hanya berlaku perubahan kepada anak mata sahaja). Walaupun menggunakan Mod Pendeta sempurna, namun ianya masih dipengaruhi oleh kelemahan yang wujud ketika penggunaan Mod Pendeta, jadi Teknik Percantuman perlu dilakukan ketika pertarungan. Namun begitu, oleh kerana wujudnya kuasa Kyubi dalam tubuh Naruto mengakibatkan teknik tersebut tidak dapat digunakan.
Untuk mengatasi masalah ini, Naruto menghasilkan beberapa klon dirinya lalu ditinggalkan di Myobokuzan bagi tujuan mengumpul tenaga semulajadi ketika dia bertarung di tempat lain. Apabila dia kehausan tenaga semulajadi, Naruto akan membatalkan salah satu klonnya lalu secara automatik memindahkan tenaga semulajadi yang dikumpul oleh klon tersebut kepada badan induk asalnya dan menggunakan Mod Pendeta sekali lagi. Namun begitu, cara ini hanya terhad kepada lima klon maksimum yang mampu dihasilkan oleh Naruto (kerana penghasilan klon yang lebih banyak akan menyukarkan proses pengumpulan tenaga semulajadi kerana ia memerlukan tumpuan yang tinggi).
Untuk memastikan dirinya mampu menggunakan klon yang mencukupi ketika bertarung, Naruto hanya mampu membiarkan dua klonnya sahaja tinggal di Myobokuzan bagi tujuan tersebut bagi membolehkan dirinya menggunakan Mod Pendeta sebanyak tiga kali. Naruto juga pernah memnyatakan bahawa dia mampu mmanjang tempoh penggunaan Mod Pendeta dirinya.

Mod Pendeta pengaruh Kyubi

Ketika bertemu dan berbincang dengan Nagato di tempat persembunyian ketika menyerang Konaha, Naruto telah ditikam dengan rod hitam (rod yang digunakan untuk menyebarkan chakura) milik Nagato di bahagian perutnya.
Nagato beranggapan bahawa perbuatan tersebut akan dapat mengawal Naruto secara dekat menggunakan chakura miliknya. Namun, Naruto telah menunjukkan satu bentuk gabungan baru di mana Naruto berada dalam Mod Jinchuriki sambil memiliki ciri-ciri Mod Pendeta. Keupayaan sebenar mod ini adalah tidak diketahui tetapi ianya sudah memadai untuk membatalkan keupayaan Nagato untuk menguasai dirinya.